Document ID: 32013R0154

KOMISIJOS DELEGUOTASIS REGLAMENTAS (ES) Nr. 154/2013
2012 m. gruodžio 18 d.
kuriuo iš dalies keičiamas Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, II priedas
EUROPOS KOMISIJA,
atsižvelgdama į Sutartį dėl Europos Sąjungos veikimo, ypač į jos 207 straipsnį,
atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (1), ypač į jo 5 straipsnio 3 dalį,
kadangi:
(1)
Reglamento (ES) Nr. 978/2012 (toliau - BLS reglamentas) 4 straipsnyje nustatyti kriterijai muitų tarifų lengvatoms pagal Bendrųjų muitų tarifų lengvatų sistemos (toliau - BLS) bendrąją priemonę taikyti. Pagal šiuos kriterijus šalis, kurią Pasaulio bankas trejus metus iš eilės priskiria dideles pajamas gaunančioms šalims arba didesnes nei vidutines pajamas gaunančioms šalims, muitų tarifų lengvatomis nebeturėtų naudotis;
(2)
BLS bendrąja priemone besinaudojančių šalių sąrašas pateiktas BLS reglamento II priede;
(3)
Komisijai suteikti įgaliojimai pagal SESV 290 straipsnį priimti deleguotąjį aktą ir iki kiekvienų metų sausio 1 d. po BLS reglamento įsigaliojimo peržiūrėti II priedą, kaip numatyta to reglamento 5 straipsnio 2 dalyje;
(4)
Azerbaidžano Respubliką ir Irano Islamo Respubliką 2010, 2011 ir 2012 m. Pasaulio bankas priskyrė didesnes nei vidutines pajamas gaunančioms šalims;
(5)
todėl Azerbaidžano Respublika ir Irano Islamo Respublika turėtų būti išbrauktos iš BLS bendrąja priemone besinaudojančių šalių sąrašo, o BLS reglamento II priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 978/2012 II priedas pakeičiamas šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis pradedamas taikyti po metų nuo šio reglamento įsigaliojimo dienos.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. gruodžio 18 d.

Labels: 3
18
19